Title: P e d k l a d a c i a s p r á v a
Author: MZV SR
Last saved by: MZVSR

P r e d k l a d a c i a    s p r á v a

Na pozvanie predsedu vlády Chorvátskej republiky Iva Sanadera sa dňa 15. septembra 2004 uskutočnila recipročná oficiálna návšteva predsedu vlády Slovenskej republiky Mikuláša Dzurindu v Chorvátskej republike (predseda vlády Chorvátskej republiky I. Račan navštívil SR v júni 2003). 

	Obsahom rokovaní s predsedom vlády ChR I. Sanaderom a predsedom chorvátskeho parlamentu Vladimirom Šeksom bolo predovšetkým zhodnotenie dosiahnutej úrovne bilaterálnych vzťahov medzi SR a ChR a perspektívy ich ďalšieho rozvoja po vstupe SR do EÚ. Zvýšenú pozornosť partneri venovali problematike vzájomnej ekonomickej spolupráce. V multilaterálnej oblasti prerokovali otázky podpory a pomoci SR pri napĺňaní integračných snáh ChR v smere k EÚ a NATO. Súčasne diskutovali o možnostiach vzájomnej spolupráce na iných multilaterálnych fórach.